Inktcartridge HP D8J09A 980A geel | DiscountOffice.nl
Inktcartridge HP D8J07A 980A blauw € 73,09 excl. BTW per stuk
Inktcartridge HP D8J08A 980A rood € 73,09 excl. BTW per stuk
Inktcartridge HP D8J10A 980A zwart € 85,69 excl. BTW per stuk
€ 73,09 excl. BTW per stuk € 88,44 incl. 21% BTW Uit voorraad leverbaar Klik voor meer informatie
€ 85,69 excl. BTW per stuk € 103,68 incl. 21% BTW Uit voorraad leverbaar Klik voor meer informatie Hoe om trauma ná ’n motorongeluk te hanteer - Goeie Huishouding
Tuis » Hoe om trauma ná ’n motorongeluk te hanteer
Hoe om trauma ná ’n motorongeluk te hanteer
Dis belangrik om mooi na jouself te kyk! Deur Caira-Lee Durand
Mense wat al in ’n motorongeluk betrokke was, onthou dalk die gevoelens wat met trauma geassosieer word. Vir sommige mense kan die simptome wat trauma meebring verlammend wees en ’n reuse-impak op hulle alledaagse lewe hê, al word die effek daarvan eers later in hulle lewe gesien. Dis waarom dit so belangrik is om ná ’n motorongeluk na jouself te kyk. Om vir traumaberading te gaan gehoort jou eerste stap te wees.
“Motorongelukke word as die grootste oorsaak van posttraumatiese stresversteuring (PTSD) onder die algemene bevolking beskou, en motorongelukke is die nommereen-trauma vir mans en die tweede algemeenste trauma vir vroue,” sê Kom Veilig Aan.
Hier is nuttige inligting om jou te help verstaan wat die simptome van trauma ná motorongelukke is, en wat om te doen as jy iemand ken wat daardeur geaffekteer is:
In die erste plek moet ons besef dat die ontwikkeling van simptome nooit ’n teken van swakheid is nie. Mense wat ’n traumatiese insident beleef, toon ná die tyd sekere simptome en probleme. Die intensiteit van dié simptome hang af van die persoon, die soort trauma wat betrokke is, en die emosionele ondersteuning wat van ander ontvang word. Die reaksies op en simptome van trauma kan uiteenlopend wees, en verskil in erns van persoon tot persoon.
’n Getraumatiseerde persoon kan een of verskeie daarvan ervaar. Soms kan hierdie reaksies eers maande of selfs jare ná die gebeurtenis na vore kom. Dit gebeur ook dikwels dat mense hulle simptome aanvanklik nie met die voorafgaande trauma assosieer nie.
Algemene persoonlike en gedragsimptome van emosionele trauma
2. Kompulsiewe gedragspatrone
3. Selfvernietigende en impulsiewe gedrag
4. Onbeheerbare reaktiewe gedagtes
5. Onvermoë om gesonde professionele of leefstylkeuses te maak
6. Dissosiatiewe simptome (om die self te kompartementaliseer)
7. Gevoelens van oneffektiwiteit, skaamte, vertwyfeling, wanhoop
8. Die persoon voel dat hy/sy permanent beskadig is
9. ’n Verlies aan voorheen volgehoue oortuigings
Algemene uitwerking van emosionele trauma op interpersoonlike verhoudings
1. Onvermoë om naby verhoudings in stand te hou of die regte vriende te kies
2. Seksuele probleme
4. Argumente met familielede, werkgewers of medewerkers
5. Sosiale onttrekking
6. Persoon voel gedurig bedreig
Lees ook: Paniekaanvalle: Wat dit is en wat jy daaraan kan doen
Bykomende simptome wat met ’n intense voorafgaande gebeurtenis geassosieer word
1. Herbelewing van die trauma
– Indringende gedagtes
– Terugflitse of nagmerries
– Onverwagse stortvloed van emosies of beelde wat met die traumatiese gebeurtenis verband hou
2. Emosionele afstomping en vermyding
– Vermyding van situasies wat ooreenkomste met die aanvanklike gebeurtenis toon
– Intense smart
– ’n Gebrekkige tydsbesef
3. Verhoogde toestand van opwekking
– Hiper-waaksaamheid, senuweeagtigheid
– Oorreaksies, insluitend skielike woede sonder enige aanleiding
– Algemene angstigheid
– Obsessie met die dood
Hantering van trauma en emosionele stres
Hoekom kan ’n gebeurtenis ’n emosioneel traumatiese reaksie by een persoon veroorsaak en nie by ’n ander nie? Daar is nie ’n duidelike antwoord op hierdie vraag nie, maar dit is moontlik een of meer van hierdie faktore ’n rol speel:
1. Die erns van die gebeurtenis
2. Die individu se persoonlike geskiedenis (wat hy/sy dalk nie eens onthou nie)
3. Die groter betekenis wat die gebeurtenis vir die persoon verteenwoordig (wat nie noodwendig onmiddellik duidelik is nie)
4. Dit hanteringsvaardighede, waardes en oortuigings waaroor ’n persoon beskik (waarvan sommige voorheen dalk nie geïdentifiseer is nie)
5. Die reaksies en ondersteuning van familie, vriende en/of professionele persone
Sê nou die simptome gaan nie weg nie of verskyn op ’n latere stadium?
Mense vind gewoonlik dat simptome van ’n emosionele trauma mettertyd, selfs sonder professionele behandeling, afneem, en dat daaglikse funksionering stelselmatig terugkeer. Dit kan egter gebeur dat die simptome na geruime tyd nie weggaan nie. Of dit kom voor dat dit weg is, maar kom weer na die oppervlak in stresvolle situasies.
Wanneer ’n persoon se daaglikse funksionering of lewenskeuses glad nie verbeter nie, mag ’n posttraumatiese stresversteuring die probleem wees. In daardie geval is professionele bystand nodig. Die goeie nuus is dat sielkundige intervensies effektief in die voorkoming van baie langtermyneffekte is.
Tradisionele benaderings tot die hantering van trauma sluit in
1. Gespreksterapieë (waar die gevoelens wat met die trauma geassosieer word, opgelos word)
2. Kognitiewe gedragsterapie behels dat ’n persoon sy gedagtes en optrede verander, en sluit sistematiese desensitering in om reaktiwiteit op ’n traumatiese stressor te verminder
3. Ontspannings-/stresverligtingstegnieke, soos bioterugvoer en asemhalingswerk
4. Hipnose om reaksies te hanteer wat dikwels in die onderbewussyn voorkom
’n Intervensie- en ondersteuningstrategie kan die volgende insluit
1. Kritieke-insident-stresbestuur (Critical Incident Stress Management)
2. Opvolgondersteuning en -berading
3. Assessering en verwysings vir terapie
Wat jy moet weet as jy in ’n motorongeluk is terwyl jy vakansie hou
5 grootste redes waarom padongelukke in SA plaasvind
15 noodsaaklike artikels om in jou kar te hou
Oorweeg hierdie belangrike riglyne voordat jy jou vakansietas pak en in die pad val. Deur Caira-Lee Durand.